Okresná prokuratúra Bardejov 
Kellerova 7, 085 43 Bardejov 	

Sp. zn. : Pv 631/12/7701	Bardejov, 24.9.2012
EEČ : 2-54-49-2012

U Z N E S E N I E

Trestná vec:	obvinený XXXXX 
Prečin:	

Rozhodol: 	prokurátor Okresnej prokuratúry Bardejov
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v dobe od 1.1.2012 až doposiaľ ako otec dieťaťa XXXXX, nar. XXXXX, trvale bytom XXXXX, okr. XXXXX, v XXXXX a inde neprispieval na jej výživu a to aj napriek tomu, že mu táto povinnosť bola určená uznesením Okresného súdu v Bardejove pod č. XXXXX zo dňa 26.1.2010 tak, že bol zaviazaný prispievať na výživu pre XXXXX sumou po 40 Eur mesačne vždy do 15. dňa v mesiaci vopred k jej rukám, čím takto ku dňu 20.9.2012 dlhuje na výživnom sumu vo výške 280 Eur.
lebo zanikla trestnosť činu
Odôvodnenie:
	Uznesením povereného príslušníka PZ, Obvodného oddelenia PZ v XXXXX zo dňa 17.8.2012 sp.zn. ČVS: XXXXX bolo začaté trestné stíhanie a vznesené obvinenie XXXXX pre prečin zanedbanie povinnej výživy podľa § 207 ods. 1 Trestného zákona, pre skutok, ktorý je uvedený vo výrokovej časti tohto uznesenia.

	Poverený príslušník PZ podal po skončení skráteného vyšetrovania návrh na zastavenie trestného stíhania z dôvodu, že obvinený XXXXX na meno matky dieťaťa XXXXX vyplatil dlh na výživnom vo výške 300,-Eur. 

	Podľa § 215 ods. 1 písm. h/ Trestného poriadku prokurátor zastaví trestné stíhanie, ak zanikla trestnosť činu.

	Podľa § 86 písm. a/ trestného zákona trestnosť trestného činu zaniká aj vtedy ak ide o trestný čin zanedbanie povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	V danej veci obv. XXXXXa uhradil dlžnú sumu výživného v celom rozsahu matke dieťaťa XXXXX tak ako ho zaväzoval rozsudok súdu, pričom oprávnená osoba XXXXX, nar. XXXXX  nebola vydaná nebezpečenstvu núdze.

	Vzhľadom k uvedenému bolo potrebné rozhodnúť tak, ako je to uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Viktor Tomáš
prokurátor